تـا کـوو چـیدن وه دەم خـەوەو
نـازار هـەڵس نەیود وه چەوەو
نــەرمه  واگــەێ  رێگەێ  تیەنێ
میەخەک  گـوڵێ بـــاخێ خـەنێ
گـــڵاێ  خـێـاڵ ، پـەری  شەوار
سـاکـی خـەنـەێ  چــیت  دەوار
تـا کـوو چـیدن وه دەم خەوەو
تـاوێ بـنیش نەیود  وه چەوەو
چــنگ  چــەوێ  چــەوێر  چـەو
چــڕی  چـەتـر  مـیخـەک  کـەو
خـەلیەێ  خـیاڵ  خەرمان خەو
خـاو تـر  لــه ئــاو تـافی خەزەو
تـا کـوو چـیدن وه دەم خەوەو
نـازار هـەڵس نەیود وه چەوەو
کەوتر له کەو ،کەو ناو کەوەیل
کـاڵ تـر لــه ئـاو نـزاو شەوەیل
کـونـەێ کـەوێ کـەوڵ کـەڵـەیل
دەنــگ خــەنـەێ لـێـو مـەتەڵیل
زڵــفد  داگــر  وه  دەم  خــەوەو
واڵـێ دە سەر نەیود وه چـەوەو
(سـەئـید مـیرزایی)
